Nova izložba Eni Libovic u Vašingtonu
Izložba Eni Libovic pod nazivom “Hodočašće” otvorena je u Smitsonijanovom Muzeju američke umetnosti u Vašingtonu. 
Tu su kuće i lični predmeti ljudi koji više nisu sa nama, uključujući umetnike, naučnike, fotografe, i jednog američkog predsednika… Libovic kaže da je od 2009. do 2011. putovala fotografišući mesta koja su je dirnula, uključujući i pejsaže. Prema njenim rečima, ta zbirka predstavlja obnovu njenog duha. Pre toga, njena ljubav, slavna književnica Suzan Zontag umrla je od raka, a Libovic iskusila finansijske probleme i skoro izgubila kontrolu nad svojom arhivom fotografija. “ Inspirisana delima američke umetnice iz 20. veka, Džordžije O’Kif, Libovic je otputovala u Nju Meksiko da bi snimila njen dom i kutiju ručno napravljenih pastela. Takodje je zabeležila predmete koji su pripadali predsedniku Abrahamu Linkolnu, izmedju ostalog šešir i rukavice koje je nosio 1865, kada je ubijen. Endi Grandberg je kustos izložbe. “ Libovic se bavi fotografijom već 40 godina, i poznata je po snimcima slavnih ličnosti. Novinarima je rekla da nije planirala da se koncentriše na ljude iz prošlosti, ali je osetila da je nešto vuče njima. Libovic je fascinirala i Eni Oukli, zvezda predstave Bufalo Bila “Divlji zapad”, s kraja 19. veka. Ona je fotografisala čizme Eni Oukli i jednu od njenih meta za vežbu gadjanja. Libovic je takodje pronašla inspiraciju u Grejslendu, kući legende rokenrola Elvisa Prislija, gde je fotografisala njegov motocikl. Grandberg kaže da je ova izložba “portret Eni Libovic”. Odajuči počast fotografu pesjaža Anselu Adamsu, Libovic je fotografisala njegovu tamnu komoru. Adams, koji je preminuo 1984, bio je strasni fotograf divljine američkog zapada. Takodje je bio lider pokreta za očuvanje životne sredine. Libovic je snimila fotografije nalik na Adamsove slavne snimke Josemitske doline u Kaliforniji. Fotografije sa izložbe takodje su uvršćene u knjigu za koju se Libovic nada da će svojim čitaocima poslužiti kao inspiracija. Ona kaže da će nastaviti da fotografiše portrete, ali da takodje želi da nastavi da snima druge vrste fotografije.